Primera Antología de Poesía Extremeña

La Primera Antología de Poesía Extremeña ye una obra fecha por Luis Martínez Terrón y que, como'l so propiu títulu señala, trátase de la primer antoloxía fecha de poesía escrita en dalguna de les variedaes dialeutales del estremeñu, tamién en castú.

La obra abarca un periodu de pocu mas d'un sieglu, dende la poesía grabielana hasta los autores d'anguaño como Juan José Camisón ya Javier Feijóo.

Ye la primer obra que recueye gran parte'l versu escritu n'Estremadura en dalgunes de les sos variedaes dialeutales, lo que supón la recopilación de testos de difícil accesu o escasu esparcimientu. Munchos d'ellos son namái primeres y úniques ediciones, la mayoría d'elles personales y descatalogaes, o pertenecíen a espublizaciones premiaes.

Nesta obra dase un entamu a la vida del autor darréu d'una muestra testual d'ún o varios poemes. Hai muestres testuales d'un total de 36 autores como José María Gabriel y Galán, Luis Chamizo, Antonio Reyes Huertas, Juan García García o Pablo Gonzálvez González. Autores menos conocíos, que o bien nun espublizaron o, si lo fixeron, son mui pocu conocíos nel mundiu les lletres n'estremeñu como Francisco Durán Domínguez, Olegario León Gutiérrez o Enrique Louzado Moriano, tán presentes tamién nesta obra. El propiu autor de la antoloxía inclúi dalgunos les sos poemes n'estremeñu.

Ye una obra fundamental pa comprobar los enllaces ente los y les autores, les escueles chamicianes y grabielanes, y la evolución de la lliteratuna en versu n'estremeñu dende'l sieglu pasáu hasta anguaño.

 Bibliografía 
 Martínez Terrón, L., Primera Antología de Poesía Extremeña, Caçris, ei. autol, 2005.

 Referencies 

 Enllaces esternos 

Categoría:Estremadura